《柳州谒柳侯祠 其三》
清代·钱楷

文词湖湘南，实始侯讲画。距今二千年，士类昧程尺。

六经诵未完，妄念科名弋。语以论孟义，理解半捍格。

安得乞侯灵，蓬心一洗易。再拜为荐馨，群言丐沥液。

作者简介：（1760—1812）浙江嘉兴人，字宗范，一字裴山。乾隆五十四年进士，授户部主事，官至安徽巡抚。历官广西、河南、山西等省。善书画，兼工篆隶。有《绿天书舍诗集》。